منصور حسن اتولد فى محافظة الشرقيه فى مدينة اسمها ابوكبير فى 10 فبراير 1937 . فى عيلة ريفية . - درس منصور حسن فى مدرسة الروضة و بعدين كمل دراسه فى اسكندريه فى مدرسة ڤيكتوريا كولدچ , بعدها درس فى جامعة القاهرة و فى لندن . مسك منصور حسن وزارة الاعلام و الثقافه فى سنة 1979 , فى فترة حكم الرئيس السادات و كان من الشخصيات القريبه من السادات . فى سنة 1981 مسك منصور حسن وزارة الاعلام و الثقافة و الرئاسة فى نفس الوقت . فى يوم 8 سبتمبر 2011 اصدر المشير طنطاوى قرار رقم 283 الخاص بانشاء مجلس استشارى برئاسة منصور حسن . بيشوف منصور حسن ان فيه حاله من القهر السياسى فى مصر من سنة 52 , و ده ادى انطباع عند كتير من الناس - وبيقرر منصور حسن انه واحد منهم هو نفسه و بيعتذر عن كده - كانو عندهم تصور ان الناس فى مصر وصلو لحاله ان هما لا يمكن انهم يعبرو عن رايهم او انهم يعملو اى تغيير . الا ان ثورة 25 يناير كانت معجزه بكل معنى الكلمه - حسب وصفه - منصور حسن من الشخصيات اللى قررت انها تدخل انتخابات الرئاسة المصرية 2012 . وزراء اعلام مصر